पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । वर्ष 2012-2013 में देश में 69 बिलियन डॉलर फॉरेन रिमिटेंस के तौर पर आया और भारत दुनिया में रिमिटेंस प्राप्त करने वाले देशों में चीन को पीछे छोड़ते हुए नंबर वन पर पहुंच गया। वहीं, पंजाब में इस दौरान सिर्फ 4.28 बिलियन डॉलर ही आए और 2011-12 के मुकाबले यह करीब 500 मिलियन डॉलर यानि 2500 करोड़ रुपए तक कम रहा। दरअसल, पिछले दो साल में पंजाब में जिस तरह से हवाला कारोबारियों ने अपना नेटवर्क फैलाया है, उसके चलते पंजाब में वैध तरीके से कम अवैध तरीके से अधिक पैसा आ रहा है।
पंजाब में इस समय हवाला कारोबार चरम पर है, इसका अंदाजा इसी से लगाया जा सकता है कि जनवरी से अब तक इंफोर्समेंट डायरेक्टोरेट एक हजार करोड़ रुपए से अधिक के हवाला कारोबार का पता लगा चुका है, जो कुल कारोबार का 10 प्रतिशत भी नहीं है। हर रोज करोड़ों रुपए का हवाला कारोबार पूरे पंजाब और चंडीगढ़ में जारी है।
पंजाब में हवाला कारोबार के सभी सीमाएं तोड़ देने के बाद ही केंद्रीय जांच एजेंसियां भी पंजाब पुलिस के सहयोग से लगातार हवाला कारोबारियों को पकड़ रही हैं। इसीलिए मई और जून में इंफोर्समेंट ने हवाला कारोबारियों के यहां जितने छापे मारे और सफलताएं प्राप्त की, उतनी इससे पहले कम ही की हैं।
एनआरआई की बड़ी आबादी वाले नवांशहर में भी हवाला नेटवर्क काफी मजबूत है। एसएसपी नवांशहर धनप्रीत कौर ने बताया नवांशहर और होशियारपुर का एक बड़ा हवाला नेटवर्क कारोबार कर रहा था, जिसे हमने हाल ही में पकड़ा है।
पैन कार्ड भी नहीं देना पड़ता
आरबीआई के नियमों के अनुसार 50 हजार से अधिक की रकम आने पर पैसे प्राप्त करने वाले को अपना पैन कार्ड देना पड़ता है। पंजाब में बहुत से ऐसे लोगों के पास पैन कार्ड नहीं है, जिनके बेटे और निकट संबंधी प्रति माह एक हजार या इससे अधिक डॉलर भेजते हैं। कन्वर्ट करने पर ये रकम 55 से 58 हजार रुपए तक पहुंच जाता है।
ऐसे में पैन की मुश्किल के चलते लोगों ने हवाला से ही पैसे मंगवाना शुरू कर दिया। वहीं विदेश में रहने वाले बहुत से अवैध पंजाबी युवक कानूनी माध्यम से अपने परिवार को पैसा नहीं भेज पाते तो उनके लिए भी घर पर पैसा भेजने का एकमात्र रास्ता हवाला का ही रह जाता है। इससे भी ये कारोबार काफी फैला है।
क्यों बढ़ रहा है कारोबार
सुविधाजनक : कानूनी तौर पर मनी एक्सचेंज करने वाली कंपनियां 300 से 1000 डॉलर तक विदेश से भारत भेजने में न्यूनतम शुल्क 500 से 600 रुपए प्रति ट्रांजेक्शन पर लेती हैं। जबकि हवाला कारोबारी 300 रुपए में भी पैसे घर तक पहुंचा देते हैं। पंजाब में अवैध मनी एक्सचेंजर का नेटवर्क गांव-गांव होने के कारण लोगों को विदेशों में अपने बेटों से भेजे जाना पैसा कुछ ही घंटों में घर पर मिल जाता है और फीस भी कम लगती है।
हर रोज पकड़े जा रहे हैं हवाला कारोबारी
24 मई को जगरांव और लुधियाना में चीना मनी एक्सचेंजर के पास से 100 करोड़ से अधिक के हवाला लेनदेन का हिसाब किताब पकड़ा, 74 लाख रुपए नगद बरामद किए ञ्च 30 मई को फगवाड़ा के ट्रांसवल्र्ड फॉरेक्स के मालिक एवं हवाला कारोबारी अशोक कुमार को ईडी ने पकड़ा, पंजाब के टॉप 10 हवाला कारोबारियों में से एक करार दिया ञ्च 30 मई और 1 जून को जालंधर में हैप्पी फॉरेक्स पर ईडी का छापा, एक हजार करोड़ रुपए से अधिक के हवाला लेनदेन का पता चला, 47 लाख रुपए से अधिक नकद बरामद
मोगा में भी हवाला कारोबारियों से 80 लाख रुपए की नगदी और 200 करोड़ रुपए का लेनदेन पकड़ा गया ञ्च हर रोज ही ईडी विभिन्न जगहों से हवाला कारोबारियों से 5-10 लाख रुपए बरामद कर रहा है
ऑपरेशन जारी रहेगा: डीजीपी
पंजाब पुलिस हवाला कारोबारियों के खिलाफ ईडी के साथ संयुक्त ऑपरेशन चला रही है। आने वाले दिनों में ये ऑपरेशन जारी रहेगा। हवाला और ड्रग कारोबारियों के नेटवर्क को भी तोडऩे में सफलता मिली है। -सुमेध सिंह सैणी, डीजीपी, पंजाब पुलिस
ईडी की कर रहे मदद: डीआईजी
हवाला कारोबारियों पर लगाम के लिए ईडी को पूरा सहयोग दिया जा रहा है। बीते दिनों में कई हवाला कारोबारियों पर ईडी के छापों में पंजाब पुलिस ने पूरा सहयोग दिया है। हवाला नेटवर्क तोडऩे में काफी सफलता भी मिली है।
-ईश्वर सिंह, डीआईजी, लुधियाना रेंज
मनी एक्सचेंज कारोबार में उछाल
जालंधरत्न रुपए में गिरावट व डॉलर की मजबूती से मनी एक्सचेंज बिजनेस तेजी से उछाल मार रहा है। मनी एक्सचेंजर एसोसिएशन के प्रधान सागर अग्रवाल का कहना है कि जालंधर में हर रोज करीब 25 लाख डॉलर का एक्सचेंज होता है। ऐसे में जालंधरवासियों को दिन में करीब 1 करोड़ 25 लाख रुपए का फायदा हुआ। दोआबा में जालंधर एनआरआई बेल्ट होने के चलते यहां सबसे अधिक विदेशी मुद्रा का एक्सचेंज होता है।
दुनिया भर में फैले पंजाबी
दुनिया भर में फैले पंजाबी
8 लाख अमेरिका में
4.5 लाख कनाडा में
5 लाख यूके में
3 लाख ऑस्ट्रेलिया में
1.5 लाख न्यूजीलैंड में
5 लाख यूरोपियन यूनियन में
8 लाख दुबई एवं अन्य खाड़ी देश में
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva bho_Deva hin_Deva hin_Deva awa_Deva awa_Deva awa_Deva awa_Deva bho_Deva bho_Deva bho_Deva bho_Deva bho_Deva zho_Hant eng_Latn